saking garwa ampeyan sintên ingkang angsal sih dalêm kaparingan nama gusti, 3. Pangeran Adipati Pakualam. Ingkang kula wastani arya: pangeran putra sadaya, liya saking pangeran adipati utawi pangeran ngabèi. Wondening nagari Surakarta taksih têtêp kados sabên rumiyin, dene manawi wontên ingkang botên narimah: mugi parênga ing galihipun matêdhani pitêdah kawratna ing Sêrat Jurumartani malih, utawi akintuna sêrat dhumatêng kula mêdal ing ngêpos, ing sadhanganing panggalih, dene ingkang dados pamrih kula namung badhe angrawati saèstuning adat watonipun nagari Surakarta utawi nagari Ngayogyakarta.